Omnibus presentes litteras inspecturis, magister Michael, curie Senon. officialis, in Domino salutem. Noverint universi quod Johannes de Mimorant, miles, et Florencia, uxor ejus, in presencia nostra constituti, abbati et conventui Sancte-Columbe Senon. quitaverunt in perpetuum si quid juris habebant in Humberto de Corleone et Gileta, filia sua. Promittentes, fide prestita corporali, quod per se vel per alios contra quitationem non venient supradictam. Imo, garantiam debitam super hiis portabunt eisdem. Dicta, etiam, Florencia, fide data, quitavit dotem suam, si quam habebat in dictis Haberto et Gileta, recognoscens quod hoc faciebat spontanea, non coacta. Quod autem audivimus et recognitum fuit, coram nobis, a predictis Johanne et Florencia, uxore sua, ad petitionem eorum sine aliorum prejudicio, sub sigillo Senon. curie testificamur. Actum, anno Gratie Mº CCº vicesimo-nono, mense februario.